# The Elder Scrolls: Morrowind

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

The Elder Scrolls III: Morrowind
מפתח: | Bethesda Softworks
מפיץ: | Bethesda Softworks
תאריך הוצאה: | 2002
סיווג: | משחק תפקידים ממוחשב
מצבי משחק: | יחיד
דירוג גיל: | ESRB: Teen
פלטפורמות: | מחשב אישי, Xbox

The Elder Scrolls:Morrowind הינו משחק מחשב מז'אנר משחקי התפקידים הממוחשבים שפותח בידי חברת המשחקים Bethesda Softworks והופץ לראשונה בשנת 2002. המשחק מתאפיין בחופש הפעולה הנרחב שהוא נותן לשחקנים בו לבנות ולפתח את הדמות שלהם כרצונם, ולחקור את הארץ בה מתרחש המשחק בצורה חופשית. המשחק זכה להצלחה גדולה. מורווינד הוא המשחק השלישי בסדרת המשחקים האלדר סקרולס המצליחה.

אחד ממגדלי הקוסמים של בית טלווני

## [עריכה] תיאור המשחק

המשחק ממוקם בעולם של שני המשחקים שקדמו לו בסדרה (Arena ו-Daggerfall), וכולו מתרחש באי הוולקני ורדנפל (Vvardenfell) השייכת לממלכת מורווינד - ממלכתם של האלפים האפלים - שביבשת טמריאל. בדומה למשחקים הקודמים בסדרה, השחקן מתחיל את המשחק כדמות אנונימית לחלוטין שזהותה ועברה לא ידועים. כל שידוע הוא כי הגיבור היה אסיר של האימפריה השולטת ביבשת, ובמצוות הקיסר הובא לאי ושוחרר שם. בהדרגה מגלה הדמות את הסיבות להבאתה לאי ואת התפקיד שהיא מיועדת לשחק במשחקי הכוחות שבו.

העלילה המרכזית של המשחק, שחושפת בפני השחקן את גורל הדמות שהוא משחק, היא לינארית באופיה ומתבססת על סדרה של משימות שיש לבצע כדי לסיימה. עם זאת, השחקן אינו מחוייב למשימות אלו ויכול לעשות כל מה שברצונו בכל שלב של המשחק.

במשחק הושם דגש על רוחב יריעה ועושר בפרטים. האי שבו מתרחש המשחק הוא גדול יחסית ומכיל מספר רב של ערים ואזורים שונים, ומספר עצום של מבוכים שניתן לחקור - החל ממערות וקטקומבות וכלה במבצרים נטושים של האלפים האפלים והגמדים שחיו ביבשת.

זווית הראייה במשחק היא מגוף ראשון והמשחק מבוסס על גרפיקה תלת ממדית.

למשחק יצאו שתי חבילות הרחבה: Tribunal ו-Bloodmoon. ב-Tribunal הגיבור עובר לעיר הבירה של מורווינד בכדי לחפש מתנקשים שמנסים להרגו, והופך מעורב בעימות של האלים החיים ששולטים במורווינד. ב-Bloodmoon הגיבור יוצא לאי שנמצא סמוך לורנדפל, מסייע בהקמת מושבה של האימפריה שם ומסייע לתושבים המקומיים במימוש נבואה עתיקת יומין שלהם.

אחת מהתכונות החשובות של המשחק היא היכולת של השחקנים לתרום לו, לשנות בו דברים וליצור הרפתקאות ועולמות חדשים לגמרי באמצעות כלי העריכה החזק שהגיע יחד עם המשחק (ובאמצעותו נוצר עולם המשחק המקורי).

למשחק יצא משחק המשך הנקרא The Elder Scrolls IV: Oblivion.

כפר המבריחים גנאר מוק

## [עריכה] ורדנפל

### [עריכה] גאוגרפיה

ורדנפל הוא אי וולקני הממוקם מצפון מזרח ליבשת טמריאל ומהווה את רובה של הפרובינציה מורווינד. במרכז האי ישנו הר געש גדול הנקרא "ההר האדום". סביב ההר האדום יש אדמות צחיחות הנקראות "אדמות האפר". חלקיו הדרומיים של האי הם הפוריים והמיושבים יותר. בצדו המזרחי חיים בני השבטים הנודדים המכנים את עצמם "שוכני האפר", ומצפון לו נמצא אי קטן בשם שוגוראד. נהוג לחלק את האי לתשעה אזורים גאוגרפיים שונים:

#### [עריכה] האיים האסקדיים (Ascadian Isles)

האיים האסקדיים שממוקמים בדרום האי הם אזור פורה וירוק שבו נמצאת עיקר החקלאות של ורדנפל, כמו גם עיר הבירה ויואק. החלק הצפוני של אזור האיים הנמצא ביבשת עצמה מכיל חוות רבות, ואילו החלק הדרומי של האיזור שמורכב ממספר איים קטנים המחוברים בגשרים נמצאים האיזורים העירוניים - העיר ויואק והמצודה אבונהארט שמכילה את המועצה האימפריאלית השלטת ומהווה את מקום מושבו של הדוכס ודאם דראן, שליט המחוז ונציג האימפריה.

ויואק היא העיר הגדולה על ורנדפל ואחת מהערכים הגדולות במזרח. היא מורכבת ממספר קנטונים - בנייני ענק שבנויים על המים. בעיר נמצא מקום מושבו המרכזי של מקדש הטריביונל וכן ארמונו של האל ויואק, בו הוא מתגורר ועל שמו נקראת העיר.

פרט לויואק ולאבונהארט יש באזור האיים האסקדיים גם את העיר החקלאית סוראן והכפר האימפריאלי החדש פלגיאד.

#### [עריכה] החוף המריר (The Bitter Coast)

החוף הדרום מערבי של ורנדפול עשיר בביצות ורובו אינו מיושב. ניתן למצוא בו רק שלוש עיירות חוף קטנות - סיידה ניין, לה אואד וגנאר מוק. החוף השומם על המערות הרבות שבו, הגשמים והערפילים התכופים מהווה גן עדן למבריחים, שבגללם נקרא החוף גם "חוף המבריחים".

#### [עריכה] החתך המערבי (West Gash)

אזור הרמות שמתפרש מצפון מערב ורדנפל ועד דרומה מכונה "החתך המערבי". אזור זה עשיר במכרות ובעיירות מסחר, כשהגדולה מביניהן היא בלמורה שנמצאת בקצהו הדרומי של החתך. בלמורה היא העיר השנייה בגדולה בורדנפל אחרי ויואק ומהווה את המושב של בית הלאלו. מצפון לבלמורה ניתן למצוא את עיר הכורים קלדרה, ובקצה הצפוני של החתך נמצאת העיר גניסיס והכפרים הקטנים קוהול ואלד ולות'י.

#### [עריכה] החוף של אזורה (Azura's Coast)

אזור החוף של אזורה כולל את החוף בחלקו הדרום-מזרחי של ורדנפל, כמו גם את האיים הקטנים הרבים שממזרח לורדנפל. זהו אזור קשה ולא מיושב ברובו, שאין בו כמעט כלל שבילים ורוב התנועה מתבצעת בו על ידי סירות. על החוף עצמו אין יישובים, אך על האיים פזורים מגדלי הקוסמים הרבים השייכים לבית טלווני, ובאי הגדול ביותר מצוייה סדרית מורה - עיר המושב של בית טלווני. בקצה הדרום מזרחי ביותר של החוף נמצא המקדש של אזורה, שעל שמו נקרא האזור כולו.

#### [עריכה] מולאג אמור (Molag Amur)

מולאג אמור ממוקם בחלקו הדרום מזרחי של ורדנפל, מערבה לחוף של אזורה. זהו אזור צחיח וקשה ביותר למעבר, המלא בגבעות תלולות, ואגמי לבה, וסובל מסופות אפר תכופות. האזור לא מיושב והישוב הקרוב ביותר אליו הוא המבצר של מולאג מאר, שמשמש בתור מקום מנוחה והתארגות לעולים לרגל אל המקדשים שמצויים בהרים שבתוך מולאג אמור.

#### [עריכה] אדמות המרעה (The Grazelands)

אדמות המרעה שבצפון מזרח ורדנפל הם אזורים שוממים פרט לשבטי שוכני האפר המתגוררים בו ורועים בו את עדריהם. זה אזור פורה שנהנה מגשמים תכופים. אין בו שבילים מסומנים, אך התנועה בו קלה ומהירה.

#### [עריכה] שאוגוראד (Sheogorad)

שאוגוראד הוא אי קטן השוכן מצפון לורדנפול, ועל שמו נקרא החבל הכולל את כל האיים הצפוניים של וורפנדל. פרט להתיישבות דגון פל שבקצהו המזרחי הוא שומם למדי, וידוע בחורבות מבצרי הגמדים שבו.

#### [עריכה] אדמות האפר (The Ashlands)

איזור הממוקם באדמות החרבות שמקיפות את ההר האדום ובפרט ברצועת החוף שבצפון האי, ומתאפיין בסופות אפר (Ash Storms) תדירות ונוכחות ערפדים. זהו ביתם של חלק משבטי שוכני האפר (ה-Ashlanders) - אלפים אפלים השומרים על המסורת ודרך החיים העתיקה של תושבי האי המקוריים. הם מחשיבים את הזרים בשטחם ושלטון האימפריה לאוייביהם, ואת האלפים האפלים העירוניים כמנוונים.

#### [עריכה] ההר האדום (Red Mountain)

ההר האדום שוכן במרכז האי, ומהווה את מקורן של סופות האפר הרבות שבו. האזור שסביב ההר הוא קשה ביותר למעבר והסופות משתוללות בו ללא הרף. אזור זה מאוכלס במפלצות רבות המשרתות את דגות' אור, האל השוכן בהר האדום ונחשב על ידי אנשי האי לשטן ולאויב. סביב אזור ההר האדום כולו נמצאת גדר הרפאים (The Ghostfence) שמטרתה למנוע מהמפלצות לצאת החוצה. המעבר היחיד בגדר נמצא בשער הרפאים (Ghostgate) - מבצר השוכן על הגבול הדרומי של ההר האדום, ומאכלס את טובי החיילים שבורנדפל.

## [עריכה] קישורים חיצוניים

- האתר הגדול והמקיף ביותר למורווינד
- האתר הרשמי של מורווינד

מקור: http://he.wikipedia.org../../../m/o/r/The_Elder_Scrolls%7E_Morrowind_12fd.html

קטגוריה: משחקי תפקידים ממוחשבים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English